|  |  |
| --- | --- |
|  | КЛИНИЧКИ ЦЕНТАР ВОЈВОДИНЕ 21000 Нови Сад, Хајдук Вељкова 1  telefon: +381 21/484 3 484  [www.kcv.rs](http://www.kcv.rs), e-mail: uprava@kcv.rs |

**Дана: 20.02.2017. године**

**Јавна набавка: 254-16-О**

**ПИТАЊЕ БРОЈ 5:**

На питања која смо Вам упутили 09.02.2017. и које понављамо у доњем делу мејла, објавили сте следеће:

„Поштовани,

                Наручилац се приликом одређивања добара и њихове спецификације руководио искључиво својим објективним потребама, односно оним добрима која су му неопходна за несметан и свакодневан рад, а не истаживањима која могу да буду превише објективна и да не одговарају стварним потребама наручиоца.

                Чланом 70. став 1. Закона о јавним набавкама регулисано је: „Техничке спецификације и пројектна документација, у смислу овог закона, представљају техничке захтеве који су обавезни и саставни део конкурсне документације у којима су предвиђене описане карактеристике добара услуга или радова. Оне морају омогућити да се добра, услуге или радови који се набављају опишу на начин који је објективан и који одговара потребама наручиоца".

                Надаље, сви потенцијални понуђачи у складу са чланом 81. Закона о јавним набавкама, могу да поднесу заједничку понуду и на тај начин потпуно законито учествују у поступку јавне набавке.

                Наручилац остаје при својим захтевима из конкурсне документације.

С поштовањем,"

Поводом цитиране изјаве (а не одговора) коју сте објавили 14.02. везано за питање и констатацију које смо упутили 09.02. морамо да поново прецизирамо своја питања а Комисији за заштиту конкуренције остављамо да у складу са чланом 35 Закона о заштити конкуренције утврди шта значи да „превише објективно не одговара потребама" и зашто избегавате да наручиоцима пружите информације које би омогућио већу конкуренцију.

1.

Члан 63 ЗЈН вас обавезује да одговор на сугестије и питање понуђача објавите у року од три дана. Ви сте након пет дана (чиме сте наручиоцима одузели два дана), објавили изјаву у којој није дат одговор и наметнули потребу за понављањем питања, чиме значајно скраћујете рок за припрему понуда у делу који се односи на постављено питање и дајете допринос смањењу конкуренције.

2.

При том нисте објавили наш коментар да су рукавице које тражите недоступне или веома ретке на тржишту, што је била полазна основа за наше питање.

3.

Истовремено, чињеница да тражите само 5 пари оваквих рукавица, изазива сумњу да су наведене са циљем да се смањи конкуренција, а у одговору нисте навели убедљиве аргументе који би недвосмислено и на проверив начин могли да отклоне овакве сумње.

3.

Нисмо тражили мишљење о начину подношења понуда у смислу члана 81 ЗЈН, па је Ваш коментар на општепознату чињеницу која нема везе са нашим питањем, излишан.

4.

Сама изјава да се нисте водили истраживањима говори да захтев није објективан. Пре свега, ЗЈН Вас обавезује да обавите истраживање како би се одредила процењена вредност јавне набавке, а Закон о здравњу и безбедности на раду да обезбедите средства у складу са проценом ризика за одређено радно место што такође подразумева истраживање у смислу одређивања ризика и нивоа заштите који је потребан за његово отклањање.

У том смислу, на основу проверивих истраживања се одређује захтев који треба бити објективан или, у супротном није објективан. Не постоји превише објективан захтев.

5.

Указали смо да рукавице траженог описа и нивоа заштите нисмо успели да нађемо код већег броја увозника и произвођача. Са тим у вези тражили смо да сходно члану 11 ЗЈН, наведете где у Србији према вашим истраживањима и сазнањима могу да се набаве рукавице које тражите? Нисте дали одговор на ово питање, па вас позивамо да овог пута то учините.

6.

Уколико немате сазнање да је на територији Србије могуће набавити захтеване рукавице, а обзиром да сте навели намену и прецизирали ниво заштите (који је повећан након сугестије једног од потенцијалних понуђача, што такође указује на непостојање утврђених вредности које треба да представљају објективну потребу), тражили смо да потврдите могућност да понуђачи понуде сходно члану 72 став 3 ЗЈН рукавице које испуњавају намену и тражени ниво заштите иако не одговарају у потпуности опису. То нисте урадили па вас позивамо да овог пута потврдите такву могућност.

Сходно члану 20 ЗЈН потребно је да потврдите пријем дописа.

Срдачан поздрав.

**ОДГОВОР:**

Поштовани,

Наручилац конкурсном документацијом захтева рукавице „Израђене по СРПС ЕН 388 ниво заштите 4544. Плетене бешавне рукавице од мешавине стаклених влакана, спандекса и најлона,са ојачањима од говеђег шпалта на длану и прстима.Рукавице су додатно ојачане кожом између палца и кажипрста, и врхови прстију прекривени кожом.

Доставити уз понуду: Декларацију о усаглашености са траженим стандардом. Сертификат о прегледу типа издат од акредитоване установе са територије Србије. Упутство за употребу и одржавање“.

Сходно наведеном, наручилац захтева да рукавице у потпуности испуњавају тражени ниво заштите 4544, а не само х5х4, односно наручилац захтева да предметне рукавице у потпуности испуњавају тражени ниво заштите, у супротном тражење одређеног нивоа заштите од стране наручиоца није сврси сходан.

Опреза ради, наручилац наводи да је у питању здравствена установа која предметне рукавице користи приликом одлагања ИНФЕКТИВНОГ ОДПАДА, те из тог разлога је дужан да обезбеди одређен ниво заштите свих запослених на радним местима који тај одпад и одлажу, те набавком добара који не испуњавају одређен ниво заштите, као и њиховом употребом од стране запослених, може битно да доведе до угрожавања њиховог здравља.

Такође опреза ради наводи, да уколико потенцијални понуђачи доставе како је захтевано конкурсном документацијом „Сертификат о прегледу типа издат од акредитоване установе са територије Србије“, којим ће доказати да предметне рукавице испуњавају све захтеве и тражене карактеристике, у потпуности ће бити прихваћене.

С поштовањем,

Комисија за јавну набавку 254-16-О